Esther de Jong

Esther de Jong (Dokkum, 1994) is in sjongeres en lietsjeskriuwster út Dokkum. 

Neidat se yn 2015 ôfstudearre wie oan de Akademy foar Popkultuer yn Ljouwert spile se yn bandsjes as O, Kutjes en Hilbrandt. Se wie te sjen op Oerol, Noorderzon, Freeze Festival, Explore the North en Eurosonic.

Yn 2018 wie se te hearren op it album 'In transit', in hommaazje oan Louis Couperus. Se waard dêrby begelaat troch 'De Kik'. Yn 2018 joech se in konsert yn de menniste tsjerke fan Dokkum as ûnderdiel fan 'Helden van Hjir' ûnder rezjy fan Kulturele haadstêd 2018. Oant 2019 trede se solo op. De bandleden dy’t har sûnt 2019 ûndersteune binne Daan van Beijeren (toetsen en sang), Jochem Knoef (drums) en Esker van de Werken (snaren, toetsen en sang). Wende en Robert Long hearre ta har muzikale favoriten. Recensie | Debuut-ep van Esther de Jong op Excelsior-label, Jouster Courant, 20 july 2020 Se neamt har muzyk ‘Deiboekmuzyk’, omdat se dingen op muzyk set dy’t se yn it deistige libben meimakket. Meastentiids binne it libbenssaken dy’t drôvich binne en djip lizze.

Esther is in dochter fan de Dokkumer organist Joop de Jong.Verdwalen in de muziek met Esther en Joop, Nieuwe Dockumer Courant, 1 oktober 2018 

 Fryske Poppriis 
Yn 2019 wûn se as muzikale tûzenpoat de Fryske Poppriis. Esther de Jong wint de Friese Pop Prijs, Ljouwerter Krante, 20 desimber 2019  De sjuery neamde neist har nije platekontrakt ek har fermogen om 'in soad dwersferbannen oan te snijen' en har autentisiteit.  

 Diskografy 
Singles
 Meters diep (Excelsior Recordings, 2019)
 Haas (ER, 2019)
 Vitrine (ER, 2019)
 Dwalen (ER, 2019)
EP 
 Van mij (Excelsior Recordings, 2020)

Kategory:Frysk sjonger
Kategory:Frysk lietsjeskriuwer
Kategory:Persoan berne yn Dokkum
Kategory:Persoan berne yn 1994